
19/1 Godkjenning av innkalling og dagsorden
Innkallingen ble godkjent av generalforsamlingen.
19/2 Valg av møteleder og referent
Randi Lise Davenport ble valgt til møteleder og Annabella Skagen til referent.
19/3 Godkjenning av årsmelding.
Årsmeldingen ble lest opp av møteleder og godkjent av generalforsamlingen med følgende merknader: 
Oppdatert tall for registrerte medlemmer mangler i årsmeldingen, men ble rapportert av styret til 87 medlemmer. 
Styremedlem Otto Martin Christensen ble valgt inn til styret under generalforsamlingen 2017, men trakk seg av helsemessige årsaker. Styret ble supplert med Kjell Lars Berge og Håkon Evju ved styremøte i mai 2018. 
19/4 Selskapets økonomiske situasjon
Kasserer Anita Wiklund Norli rapporterte at den økonomiske situasjonen en uke før konferansen var på ca. minus kr. 10 000,-. Det sittende styret vil legge frem et endelig regnskap i etterkant av konferansen, og overdratt neste styre.
19/5 Valg av styre for perioden 2020-21
Valgkomiteen har følgende innstilling til styre i perioden 2020-2021:
Per Pippin Aspaas
Randi Lise Davenport
Håkon Evju
Andreas  Klein
Fredrik Nilsen
Beatrix Himmelmann
Vararepresentant:  Cathinka Dahl Hambro
Alle kandidatene er forespurt, alle har takket ja, og valgkomiteens innstilling var enstemmig.
Det kom forslag fra salen om mer enn én vara. Siv Rasmussen ble spurt og takket ja. Det var ingen motkandidater, og det nye styret ble valgt med akklamasjon.
 Styret konstituerer seg selv med unntak av Per Pippin Aspaas (leder)
19/6 Valg av revisor
Jakob Maliks ble foreslått som revisor og vil bli bedt om å påta seg oppgaven. 
19/7 Forslag om justering av rytmen for 1700-tallsselskapets nasjonale konferanser, se separat saksfremlegg fra Per Pippin Aspaas.
Det er innkommet forslag fra Per Pippin Aspaas om at selskapet holder sin neste konferanse vinteren 2020/21 i stedet for høst 2022, for å unngå kollisjon med andre relevante konferanser, og slik at etterfølgende konferansene legges til partallsår. Forslaget ble vedtatt med akklamasjon.
19/8 Vedrørende Sjuttonhundratal: Informasjon til medlemmer 
Inga Undheim informerte om at tidsskriftet vil få digital form som open access. I dag digitaliseres tidsskriftet ett år etter utgivelsen (embargo). Fortsatt økonomisk støtte til tidsskriftet betinger overgang til OA. 
Skal tidsskriftet fortsatt utgis på papir? Trykkeutgifter vil bli ca. 100,- per medlem. Vil medlemmene fortsatt ønske å betale medlemsavgift når tidsskriftet likevel ligger tilgjengelig digitalt? Det er mulig å ha differensiert medlemsavgift hvor medlemmene kan reservere seg mot papirutgaven og får lavere medlemsavgift. Andre medlemmer foretrekker tidsskriftet i papir. 
Sjuttonhundratal har vært utsendt fra de store universitetsinstitusjonene, så utgifter ved utsending har de siste årene ikke vært en problemstilling. Selskapets fremtidige økonomiske situasjon er likevel vanskelig å forutsi. Hva får medlemmene igjen for medlemsavgiften, når tidsskriftet blir gratis tilgjengelig? Overgang til OA kan generelt være problematisk for mindre organisasjoner. Det er også et selvstendig poeng at man må ha et fysisk produkt for å kunne registrere utgivelsene i Norsk faglitterær forfatter- og oversetterforening (NFFO).
Papirtidsskrift har viktige kvaliteter. Det ble foreslått at man foreløpig fortsetter å trykke tidsskriftet som samlingspunkt for medlemmene, men fremtidig evaluering ved senere generalforsamlinger. Forslaget ble diskutert og fikk generell tilslutning. 
Redaksjonen kunne også informere om at tittelen på tidsskriftet vil endres til 1700-tal, som fungerer på svensk, dansk og (ny)norsk. 
Tidsskriftet mangler tilstedeværelse i sosiale medier. Selskapet/tidsskriftet er lite synlige; det er heller ikke mange unge medlemmer i selskapet. Redaksjonen foreslår at man kan opprette en facebook/instagram-konto for å synliggjøre miljøets aktiviteter og presentere innholdet i tidsskriftet. Dette kan erstatte noe av funksjonen til den nå utgåtte Bulletinen fra selskapet. Inga Undheim kan være redaktør for FB-siden og mottar gjerne informasjon om ting som foregår. 
19/9 Eventuelt
Redaksjonen ved Inga Undheim mottar også gjerne tips om nye bokutgivelser. 
Generalforsamlingen ble hevet.


